OpenLLM-France/wikimedia huggingface dataset:
# Notropis buccula

Notropis buccula és una espècie de peix cipriniforme de la família dels ciprínids.

## Morfologia

Els mascles poden assolir els 7,1 cm de longitud total.

## Distribució geogràfica

Es troba als Estats Units.

## Referències

* ↑ Rafinesque C. S. 1818. Description of two new genera of North American fishes, Opsanus, and Notropis. Am. Monthly Mag. Crit. Rev. v. 2 (3) (gener del 1818). 203-204.
* ↑ BioLib (anglès)
* ↑ uBio (anglès)
* 1 2 «Notropis buccula» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* UICN, 1990. Llista Vermella d'Animals Amenaçats de la UICN 1990. UICN, Gland, Suïssa i Cambridge, la Gran Bretanya.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. Common and scientific names of fishes from the United States and Canada. Am. Fish. Soc. Spec. Pub. (20):183 p.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lèvan Kobiaixvili

Lèvan Kobiaixvili (georgià: ლევან კობიაშვილი) (Tbilisi, 10 de juliol de 1977) és un exfutbolista georgià que jugava com a migcampista. Actualment és el president de la Federació Georgiana de Futbol.
Va ser internacional amb la Selecció de futbol de Geòrgia, jugant un total de 100 partits i aconseguint 11 gols.
Kobiashvili va començar al FC Metalurgi Rustavi i el FC Dinamo Tbilisi, però va passar la major part de la seva carrera com a jugador a l'estranger. Després d'un any a Rússia al FC Alaniya Vladikavkaz, va marxar a Alemanya, on va jugar al SC Freiburg, el FC Schalke 04 i el Hertha BSC. És el segon estranger amb més partits disputats a la Bundesliga alemanya (351).
Va fer el seu debut amb la selecció de Geòrgia l'1 de setembre del 1996 en un amistós davant Noruega a Oslo, i aviat es va convertir en un fix en el combinat nacional. Va ser Futbolista de l'Any al seu país el 2000 i el 2005, i es va convertir en el primer jugador georgià a assolir els 100 partits internacionals quan va jugar davant Grècia l'11 d'octubre del 2011.
Kobiashvili va obtenir una llicència d'entrenador i es va graduar en una acadèmia de gestió esportiva a Alemanya després d'acabar la seva carrera com a jugador el 2014. Va ser elegit president de la Federació Georgiana de Futbol (GFF) l'octubre del 2015. “Aquest dia és molt emotiu per a mi. Només el puc comparar amb la primera vegada que vaig anar a veure un partit de futbol o quan vaig rebre la meva primera convocatòria amb la selecció", va dir Kobiashvili al congrés de la federació a Tbilissi.

## Clubs

| Club | País | Any |
| Metalurgi Rustavi | Geòrgia | 1994-1995 |
| Dinamo Tbilisi | Geòrgia | 1995-1997 |
| Alania Vladikavkaz | Rússia | 1997 |
| Dinamo Tbilisi | Geòrgia | 1997-1998 |
| SC Freiburg | Alemanya | 1998-2003 |
| Schalke 04 | Alemanya | 2003-2009 |
| Hertha BSC | Alemanya | 2010-2014 |

## Referències

* ↑ «Levan Kobiashvili» (en castellà). Transfermarkt GmbH & Co. KG. [Consulta: 25 febrer 2024].
* 1 2 3 4 5 «Levan Kobiashvili» (en castellà). uefa.com. UEFA Platform. [Consulta: 25 febrer 2024].
# Luci Papiri Cras (cònsol 436 aC)

Luci Papiri Cras (en llatí Lucius Papirius Crassus) va ser un magistrat romà del segle v aC. Era membre de la gens Papíria, una antiga família romana d'origen plebeu.
Va ser cònsol l'any 436 aC juntament amb Marc Corneli Maluginense. Va combatre contra Veïs i Falerii, però aquestes ciutats van evitar la batalla i es va haver de limitar a devastar i saquejar els seus territoris. Segons Titus Livi va ser cònsol per segona vegada l'any 430 aC. Va ser censor l'any 424 aC.

## Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 882.
* ↑ Titus Livi. Ab Urbe Condita, IV, 2, 30
# Myerstown

Myerstown és una població dels Estats Units a l'estat de Pennsilvània. Segons el cens del 2000 tenia 3.171 habitants.

## Demografia

Segons el cens del 2000, Myerstown tenia 3.171 habitants, 1.265 habitatges, i 810 famílies. La densitat de població era de 1.375,7 habitants/km².
Dels 1.265 habitatges en un 29,6% hi vivien nens de menys de 18 anys, en un 50,4% hi vivien parelles casades, en un 9,5% dones solteres, i en un 35,9% no eren unitats familiars. En el 31,5% dels habitatges hi vivien persones soles el 16,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,91.
Per edats la població es repartia de la següent manera: un 22,2% tenia menys de 18 anys, un 7% entre 18 i 24, un 29,6% entre 25 i 44, un 19,2% de 45 a 60 i un 22% 65 anys o més.
L'edat mediana era de 38 anys. Per cada 100 dones de 18 o més anys hi havia 81,5 homes.
La renda mediana per habitatge era de 36.563 $ i la renda mediana per família de 45.698 $. Els homes tenien una renda mediana de 31.985 $ mentre que les dones 20.684 $. La renda per capita de la població era de 17.177 $. Entorn del 4,6% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Myerstown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Myerstown». American Fact Finder. Oficina del Cens dels Estats Units, 12-01-2010.
# Notropis buchanani

Notropis buchanani és una espècie de peix cipriniforme de la família dels ciprínids.

## Morfologia

Els mascles poden assolir els 6,4 cm de longitud total.

## Distribució geogràfica

Es troba als Estats Units i Mèxic.

## Referències

* 1 2 «Notropis buchanani» (en anglès). FishBase. Froese, Rainer; Pauly, Daniel (editors).
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Simons, Andrew M. & Mayden, Richard L. (1997): Phylogenetic Relationships of the Creek Chubs and the Spine-Fins: an Enigmatic Group of North American Cyprinid Fishes (Actinopterygii: Cyprinidae). Cladistics 13(3): 187-205.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Los de la mesa 10

Los de la mesa 10 és una pel·lícula de l'Argentina en blanc i negre dirigida per Simón Feldman, també autor del guió en col·laboració amb Osvaldo Dragún segons l'obra teatral homònima d'aquest últim. És un drama que es va estrenar el 18 d'octubre de 1960 i els seus protagonistes principals són María Aurelia Bisutti, Emilio Alfaro i Luis Medina Castro.

## Sinopsi

El film es refereix al romanç entre un jove mecànic de procedència obrera i una estudiant universitària procedent d'una acomodada família de professionals que enfronten les dificultats originades en les seves diferents procedències socials.

## Repartiment

Van col·laborar en el film els següents intèrprets:
* María Aurelia Bisutti... María/ Mariquita
* Emilio Alfaro... José
* Luis Medina Castro... Mario
* Frank Nelson
* Susana Mayo
* María Cristina Laurenz... Elisa
* Menchu Quesada... Mare de María
* Jorge Larrea... Pare de María
* Pedro Buchardo... Pare de José
* Blanca Tapia... Mare de José
* Fernando "Tacholas" Iglesias... Mosso de bar
* Hugo Caprera... Professor

## Crítiques

El crític Jorge Miguel Couselo a la seva crònica pel diari Correo de la Tarde va comentar:
| « | Poques vegades [...] la joventut ha estat portada al cinema argentí amb tal grau de sensibilitat i comprensió, sense galants anodins, ingènues en almívar ni romanços d'almanac. [...] Clima d'intimitat, sense cap artifici. | » |
Raúl Manrupe i María Alejandra Portela opinen:
| « | Bon tractament d'un tema etern i una pel·lícula injustament oblidada en parlar de la dècada. | » |

## Referències

* 1 2 3 4 Manrupe, Raúl; Portela, María Alejandra. Un diccionario de films argentinos (1930-1995). Buenos Aires: Editorial Corregidor, 2001.

## Enllaços externs

* Los de la mesa 10 a YouTube
* Informació sobre Los de la mesa 10 a cinenacional.com
# Luis Rosadilla

Luis Rosadilla (Montevideo, 21 de desembre de 1953) és un polític uruguaià pertanyent al Corrent d'Acció i Pensament-Llibertat, sector integrant del Front Ampli. Va ser ministre de Defensa de l'Uruguai entre l'1 de març del 2010 i el 18 de juliol del 2011.

## Biografia
### Primers anys

Rosadilla va néixer a Montevideo, l'any 1953. Durant la seva infantesa va viure a Canelones, fins al 1964 quan va tornar al seu departament de naixença, més específicament al Cerrito de la Victoria.

### Actuació al MLN

Va realitzar els seus estudis primaris i secundaris en institucions públiques de la zona. El 1966, amb 13 anys, va començar a treballar com a confiter a una pastisseria. Mentre realitzava els seus estudis secundaris es va unir al MLN, raó per la qual va perdre la seva llibertat el desembre de 1973 després del cop d'estat. El seu compromís amb el MLN, segons les seves pròpies declaracions, era total. Va ser alliberat finalment el 1982, després de nou anys de presó. En sortir de la presó, es va guanyar la vida netejant llençols i roba que la seva mare, empleada domèstica, li aconseguia.

### Sortida de la dictadura

Amb la democràcia, el 1985 va contribuir en la reorganització del MLN. Va actuar a la direcció del Moviment 26 de Març (Movimiento 26 de Marzo), després a la del MLN, direcció que va integrar durant el període 1991-1992; va estar a la direcció del Moviment de Participació Popular durant el mateix període fins al 1993. Simultàniament, va fundar la seva pròpia pastisseria, el 1992, a la qual va treballar fins al 1999 quan el senador Eleuterio Fernández Huidobro el va convocar per a ser el seu secretari al Parlament, càrrec que va ocupar fins al 2004.

### Carrera política

Durant les eleccions d'octubre del 2004, Rosadilla va ocupar el cinquè lloc a la llista del MPP de diputats per Montevideo. La votació d'aquest sector li va valer ocupar una banca a la Cambra de Representants entre 2005 i 2009, en la qual va integrar i va presidir la Comissió de Defensa. Va resultar reelegit per al càrrec durant les eleccions del 2009, aquest cop però pel Corrent d'Acció i Pensament-Llibertat.
El desembre del 2009, el president electe de l'Uruguai José Mujica el va nomenar ministre de Defensa, càrrec que va ocupar des de l'1 de març del 2010 fins al 18 de juliol del 2011, quan va ser succeït per Eleuterio Fernández Huidobro.

## Referències

* ↑ «Fernández Huidobro asumió como ministro de Defensa» (en castellà). El País (Uruguai), 26-07-2011. Arxivat de l'original el 2011-07-27. [Consulta: 27 juliol 2011].
* 1 2 De confitero y ex guerrillero a ministro de Defensa - elpais.com.uy (castellà)

## Vegeu també

* Gabriel Castellá

## Enllaços externs

* Biografia de Rosadilla - Espectador.com (castellà)
# Marmstorf

Marmstorf és un barri del districte d'Harburg al sud de l'estat d'Hamburg a Alemanya, regat pel Schulteichgraben un afluent de l'Engelbek. A la fi de 2010 tenia 8 723 habitants a una superfície de 5,8 km².
Els esments escrits antics Marmoldesthorpe 1196 o Marmeldesdorp ensenyen l'origen del nom: poble o mas d'un cert Marbold que va evolucionar cap al baix alemany Marmstörp que sota el règim prussià d'Otto von Bismarck va ser traduït a l'alemany Marmstorf.
El 1326, el poble era probablement la seu de la nissaga de Marmstorp, un ministerial o alt funcionari no noble que havia d'administrar els béns del rei. El poble rural comptava el 1667 amb 14 masies, però no tenia cap església i depenia de la parròquia de Sinstorf. El 1814, vers la fi de les guerres napoleòniques tot el poble i el barri d'Appelbüttel van ser incendiats per a les tropes franceses. El 1852 va esdevenir un municipi al regne de Hannover, el nombre de masies atenyé però la industrialització de la ciutat veïna d'Harburg no va repercutir. Quan després de la llei de l'àrea metropolitana d'Hamburg del 1937 va ser fusionat amb Hamburg encara tenia el seu aspecte rural idíl·lic que es troba encara avui a l'entorn de l'estany comú del centre històric, reconstruït poc després de la desfeta de Napoleó el 1815 i a la vall verd del llogaret d'Appelsbüttel.
La urbanització va començar a l'inici dels anys 1960. Tret d'una arboricultura i unes modestes empreses industrials al petit polígon industrial Beunterring, el poble queda principalment un dormitori al mig de molts d'espais verds.

## Llocs d'interès

* El nucli antic, paisatge llistat
* Estany a l'Schulteichgraben
* L'espai verd de la vall d'Appelbüttel
* Antic mas al marge del Schulteichgraben
* Estany al Schulteichgraben
* L'antiga escola
* El nucli històric
* Casa d'entramat de fusta al carrer Heckenstieg
* Pont de fusta a l'Engelbek a la frontera amb Langenbek

## Referències

* ↑ Stadteilprofile 2011 Statistisches Amt für Hamburg und Schleswig-Holstein (Servei d'estadística d'Hamburg i de Slesvig-Holstein), pàgines 216-217
* ↑ Horst Beckershaus, «Marmstorf», Die Namen der Hamburger Stadtteile, Hamburg, Editorial Ernst Kabel, 1998, pàgines 77, ISBN 3-8225-0471-8 (en català: Els noms dels barris d'Hamburg)
* ↑ Heinrich Laue & Heinrich Meyer, Zwischen Elbe, Seeve, Este, Harburg, Elkan, 1925, 368 pàgines
* ↑ Daniel Tilgner (redacció), «Marmstorf», Hamburg von Altona bis Zollenspieker: Das Haspa-Handbuch für alle Stadtteile der Hansestadt, Hamburg, Hoffmann & Campe, 2002, pàgines 674-679, ISBN 3-455-11333-8 (en català: Hamburg d'Altona cap a Zollenspieker: el manual Haspa de tots els barris de la ciutat hanseàtica)
# Mérillac

Mérillac (en bretó Merelieg) és un municipi francès, situat a la regió de Bretanya, al departament de Costes del Nord. L'any 1999 tenia 241 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 329 | 385 | 341 | 337 | 267 | 241 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gérard Soquet | |
# Sa Societat

Sa Societat és un teatre i centre social situat al municipi mallorquí de Calvià.
Es va inaugurar l'any 1908 com a Societat de Socors Mutus Unió Obrera de Calvià amb fins assistencials, formatius i d'entreteniment.
A l'actualitat compta amb un saló social, una sala de reunions a la planta superior, i el teatre esmentat, amb una programació periòdica, que té una capacitat per a 200 espectadors.

## Referències

* ↑ «Sa Societat celebra el seu 111è aniversari». [Consulta: 7 novembre 2019].
# Neopediasia

Neopediasia és un gènere monotípic d'arnes de la família Crambidae descrit per Masao Okano el 1962. La seva única espècie, Neopediasia mixtalis, descrita per Francis Walker el 1863, es troba a l'Extrem Orient Rus, Xina (Sichuan, Shensi, Yunnan, Shantung, Kansu, Kiangsu, Manchuria), Corea i Japó.
L'envergadura alar és de 10-13 mm. Les larves s'alimenten d'espècies de Panicum.

## Referències

* ↑ «GlobIZ search». Global Information System on Pyraloidea. [Consulta: 8 febrer 2019].
* ↑ Savela, Markku. «Neopediasia Okano, 1962» (en anglès). Lepidoptera and Some Other Life Forms.
* ↑ Japanese Moths
# Mancomunitat Plana Alta

La Mancomunitat Plana Alta és una mancomunitat de municipis de la comarca del mateix nom. Aglomera 6 municipis i 10.032 habitants, en una extensió de 387,30 km². Actualment (2007) la mancomunitat és presidida per Vicente Sales Renau, del PSPV-PSOE i alcalde de l'ajuntament de Sant Joan de Moró. Les seues competències són únicament en matèria de serveis socials.
Els pobles que formen la mancomunitat són:
* Benlloc
* les Coves de Vinromà
* la Pobla Tornesa
* la Serra d'en Galceran
* Sant Joan de Moró
* Vilafamés

## Enllaços externs

* Portal de la Direcció General d'Administració Local de la Generalitat
# Luis Rosado Bretón

Luis Eduardo Rosado Bretón és un metge i polític valencià, conseller de Sanitat de la Generalitat Valenciana entre 2011 i 2012.
Llicenciat en la Universitat Complutense de Madrid, s'especialitzà en Medicina Intensiva a l'Hospital General d'Alacant el 1987. Posteriorment obté la plaza a l'Hospital de la Vila Joiosa (Marina Baixa) i el 1995 és nomenat subdirector de l'hospital. També fou Director Mèdic de l'Hospital de Sant Joan d'Alacant (l'Alacantí) i després del General d'Alacant. El 2007 fou nomenat Secretari Autonòmic de Sanitat i president de l'Agència Valenciana de Salut pel conseller de Sanitat Manuel Cervera, i el 2011 sa substituir a aquest al front de la Conselleria de Sanitat. El 7 de desembre de 2012 deixà el càrrec, dins de la remodelació del Consell feta pel president de la Generalitat Alberto Fabra.

## Corrupció

El 3 de desembre de 2013 va ser imputat pel Tribunal Superior de Justícia de la Comunitat Valenciana a la branca valenciana del cas Gürtel pels presumptes delictes de prevaricació, tràfic d'influències i falsedat en document públic.

## Referències

* ↑ «Entrevista a Luis Rosado Bretón» (en espanyol). Fundación Signo. [Consulta: 5 gener 2012].
* ↑ «Luis Rosado, conseller de Sanidad» (en espanyol). Las Provincias, 22-06-2011. [Consulta: 5 gener 2012].
* ↑ «Fabra aprofita el pont per reformar el consell». Vilaweb, 07-12-2012. [Consulta: 7 desembre 2012].
* ↑ «El juez de Gürtel imputa a cuatro exdirectores de Sanidad». El País, 04-12-2013.
* ↑ «El juez de Gürtel imputa al exconseller de Sanidad Rosado». Levante-EMV, 05-12-2013.

## Vegeu també

* Branca valenciana del cas Gürtel

## Enllaços externs

* Web de la Conselleria de Sanitat Arxivat 2011-12-17 a Wayback Machine.
Càrrecs públics :
| Precedit per: Manuel Cervera Taulet | Conseller de Sanitat de la Generalitat Valenciana 2011 - 2012 | Succeït per: Manuel Llombart Fuertes |
# Marines Vell

Marines Vell és un nucli de població del País Valencià que pertany al municipi de Marines, a la comarca del Camp de Túria. Actualment es troba habitat parcialment.

## Història

El nucli de població de Marines es creu que va sorgir en època musulmana. No s'han trobat vestigis que demostren que hi va haver poblats anteriors a aquesta època, encara que es creu que al cim del Castell del Real hi va haver un assentament en l'edat del bronze. També hi va haver una pedrera en època romana a la zona anomenada el Molar. Al terme també hi ha el petit despoblat àrab d'Olla, que té el seu origen al segle xi. Va estar habitat fins a la primera meitat del segle xx.
Després de l'ocupació cristiana fou lliurada a Pere Sánchez de Maraynón, formant part de la baronia d'Olocau fins al 1359 en què Pere IV (1319-1387) confisca la baronia a Guillén Sánchez de Maraynón i Castellví i la dona a l'almirall Mateu Mercer. Aquest va ser empresonat i mort pels castellans durant la guerra dels Dos Peres, moment en què la vila és heretada per sa filla Joana de Mercer i Sentlier. Ella l'aporta com a dot al seu matrimoni amb Antoni de Vilaragut i Visconti en la família del qual roman fins a 1811 en què, sent senyor de la baronia Joan Sanz de Vilaragut, s'aboleixen els senyorius. El 1535 es va separar d'Olocau per a erigir-se en rectoria de moriscs fins al 1609 i posteriorment en parròquia.
En els segles següents Marines va destacar per la seva oposició al sistema feudal. Així, en la guerra de successió (1702-1714) van haver a Marines partides de maulets antiborbònics.
Ja en el segle xx, les inundacions del Túria de 1957 causaren despreniments d'enormes roques que destruïren nombroses cases i que obligaren a traslladar-se des del seu històric emplaçament fins a l'actual. Amb el pas del temps, els veïns han anat restaurant les cases del poble vell i, especialment en estiu, es troba prou concorregut.

## Política i govern

Tot i que el terme municipal de Marines està dividit en dues parts i la part vella es troba prou allunyada de la nova, Marines Vell no té cap organ de govern a part de l'Ajuntament de Marines. A un edifici de la plaça principal del poble es troba la seu de l'Associació de Veïns de Marines Vell.

## Servicis

Tot i estar minimament habitat, el poble compta amb certs servicis i instal·lacions públiques. A l'entrada del poble es troba un parc infantil i a la plaça d'Espanya, al costat de l'església es troba una bústia de correus. Fins fa poc n'hi havia un bar que ara roman tancat.

## Referències

* ↑ https://www.levante-emv.com/comunitat-valenciana/camp-de-turia/2018/10/10/inician-obras-rehabilitacion-iglesia-marines/1778872.html
* ↑ https://www.femecv.com/ca/node/3700%5BEnllaç+no+actiu%5D
# Pericoma pseudoexquisita

Pericoma pseudoexquisita és una espècie d'insecte dípter pertanyent a la família dels psicòdids que es troba a Europa: l'Estat espanyol, les illes Britàniques, França, Alemanya, les illes Fèroe, Suïssa, Itàlia, Àustria, Txèquia, Hongria, Bulgària i Grècia.

## Referències

* ↑ uBio (anglès)
* 1 2 3 Catalogue of Life (anglès)
* ↑ uBio (anglès)
* ↑ The Society for the study of flies (Diptera) (anglès)
* ↑ TELA INSECTA - Le réseau de l'entomologie Francophone Arxivat 2016-03-03 a Wayback Machine. (francès)
* ↑ Andersen, T., 1999. Moth flies (Diptera, Psychodidae) from the Faroes. Now. J. Entomol. 46, 66.
* ↑ Einige Psychodiden (Dipteren) aus Österreich (alemany)
* ↑ Jan Jezek, 2006.Psychodidae (Diptera) of the Jeseníky Protected Landscape Area and its environs with descriptions of two new Berdeniella species from the Czech Republic. Acta Entomologica Musei Nationalis Pragae. Vol. 46, pp. 151-192. ISSN 0374-1036.
* ↑ Eva Bulánková, 2003. Communities of Diptera (Excl. Chironomidae and Simuliidae) of the Gidra River Basin. Acta Zoologica Universitatis Comenianae. Vol. 45: 85-94.
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Global Species Arxivat 2016-03-03 a Wayback Machine. (anglès)
* ↑ Fauna Europaea (anglès)
* ↑ GBIF (anglès)
* ↑ PESI (anglès)

## Enllaços externs

* Norwegian Journal of Entomology (anglès)
# Sa Torre

Sa Torre és el nom dels següents llocs:
* Sa Torre (possessió), possessió del municipi de Llucmajor, Mallorca.
* Sa Torre (urbanització), urbanització costanera del municipi de Llucmajor, Mallorca.